text: Billederserie: Sønderjyske slog KIF i tæt kamp 
  10 april 2014 kl. 05.34
  Noget overraskende endte en yderst dramatisk kamp i mellem Sønderjyske Håndbold og KIF Kolding København med 24-23.
  SønderjyskE Håndbolds drøm om en plads i håndboldherrernes DM-semifinaler lever i bedste velgående, efter at sønderjyderne onsdag aften besejrede KIF Kolding København i slutspillet.
  24-23 blev det efter en dramatisk afslutning i Broager Sparekasse Skansen i Dybbøl, hvor den helt store helt blev hjemmeholdets Anders Petersen.
  Tilskuerne blev underholdt til det sidste sekund i torsdagens kamp mellem Sønderjyske og KIF Kolding København. Efter at være kommet foran 24-23 havde Koldingenserne kampens sidste angreb. Her blev gæsternes Albert Rocas spillet fri til en afslutning. Men Sønderjyskes målvogter, Anders Petersen, reddede mod sin gamle klub også brød forløsningen ud i den fyldte hal.
  De lyseblå vandt derfor knebent, mens KIF Kolding København måtte indkassere deres andet slutspilsnederlag i træk. Det gør pulje 1 total uforudsigelig.
  Dog er det stadigvæk koldingenserne der fører. De topper pulje 1 med seks point for fire kampe, mens Sønderjyske og BSV hver har fire point.
  Kampfakta
  SønderjyskE - KIF Kolding København 24-23Målscorere for SønderjyskE: Claus Kjeldgaard 6, Andreas Toudahl 5, Anders Zachariassen 4, Simon Kristiansen 4, Daniel Eggert 3, Andreas Nielsen 1, Kenneth Bach Hansen 1.Målscorere for KIF Kolding København: Boris Schnuckel 6, Lukas Karlssson 4, Torsten Laen 3, Bo Spellerberg 2, Lars Jørgensen 2, Simon Jensen 2, Albert Rocas 1, Cyril Viudes 1, Kristian Stoklund 1, Lasse Andersson 1.Udvisninger: SønderjyskE 2, KIF Kolding København 4.
  
  